**Република Србија**

**Општина Нова Црња**

**ОПШТИНСКА УПРАВА**

**ГРАЂЕВИНСКА ИНСПЕКЦИЈА**

**ПЛАН ИНСПЕКЦИЈСКОГ НАДЗОРА**

**за 2025. годину**

**Нова Црња**

**новембар 2024. године**

**ПЛАН РАДА ГРАЂЕВИНСКЕ ИНСПЕКЦИЈЕ ОПШТИНСКЕ УПРАВЕ**

**ОПШТИНЕ НОВА ЦРЊА ЗА 2025. ГОДИНУ**

***УВОД***

**План рада грађевинске инспекције у Оштинској управи општине Нова Црња за 2025. годину сачинио је грађевински инспектор на основу члана 10. Закона о инспекцијском надзору („Сл. гласник РС“ бр. 36/2015, 44/2018-др.закон и 95/2018), који ће се према одредбама овог закона спроводити кроз оперативне (полугодишње, тромесечне и месечне), планове инспекцијског надзора.**

**План садржи основне податке о грађевинској инспекцији, планиране људске ресурсе, општи приказ задатака, циљ и послове грађевинске инспекције у 2025. години, прописе које непосредно у обављању својих послова и задатака примењује грађевинска инспекција, праћење стања из надлежности ове инспекције на територији општине Нова Црња, процењени ризик код надзираних субјеката, учесталост вршења инспекцијског надзора, период и време вршења инспекцијског надзора, облике и врсте инспекцијског надзора, прописане мере и активности превентивног деловања.**

**Грађевинска инспекција општине Нова Црња обавља инспекцијски надзор на територији општине Нова Црња коју чини шест насеља: Радојево, Српска Црња, Војвода Степа, Нова Црња, Тоба и Александрово.**

**План предвиђа и вођење евиденције о раду грађевинске инспекције, обуку и стручно усавршавање грађевинског инспектора и непланиране активности грађевинске инспекције.**

**Послови и задаци из Годишњег плана грађевинске инспекције општине Нова Црња се извршавају свакодневно како на терену тако и у седишту инспекције.**

**Планом је предвиђено његово усвајање и објављивање на законом прописани начин.**

***ОСНОВНИ ДЕО ПЛАНА***

1. ***Основни подаци о грађевинској инспекцији***

**Грађевинска инспекција Општинске управе општине Нова Црња налази се у саставу Одељења за привреду и локално економски развој. Послове грађевинског инспекцијског надзора на територији општине Нова Црња обавља један грађевински инспектор и има седиште у згради Општине Нова Црња у Новој Црњи ул. ЈНА број 110, канцеларија број 3, тел 023/815-501.**

1. ***Основни циљ, задаци и послови грађевинске инспекције***

**Основни циљ плана инспекцијског надзора је наставак предузимања свих расположивих инспекцијских мера из Закона о планирању и изградњи и Закона о озакоњењу објеката за смањивање броја незаконито започетих и изграђених објеката како спречавање почетка грађења нових тако и смањење броја постојећих, а потом смањење одступања и неправилности током грађења објеката и извођења радова за које су издати одговарајући акти за грађење односно извођење радова са упоредном применом техничких норматива и норми квалитета садржаних у контролним листама чија примена је обавезна у вршењу инспекцијског надзора уз успостављање сарадње са свим чиниоцима који у том циљу могу или морају помоћи ( полиција, тужилаштво, јавна предузећа и др.) и опремање грађевинског инспектора у складу са прописима за обављање послова инспекцијског надзора, методе и технике за успостављање контроле над применом одредаба Закона о планирању и изградњи (“Сл. гласник РС“ бр. 72/2009 ... 62/2023), Задаци и послови грађевинске инспекције обављаће се кроз теренске и канцеларијске облике инспекцијског надзора на целој територији општине Нова Црња, по врстама инспекцијског надзора: редовног инспекцијског надзора (по овом плану свакодневно у потребном делу радног времена), ванредног (кроз предузимање хитних мера ради спречавања или отклањања непосредне опасности за животе и здравље људи, објекте који се граде, суседне објекте, саобраћај, околину односно животну средину и по представкама грађана и других лица и у другим ситуацијама сходно члану 6. став 3. Закона о инспекцијском надзору, допунског (по службеној дужности и по захтеву надзираних субјеката) и контролним инспекцијским надзорима (по службеној дужности ради утврђивања испуњавања наређених односно наложених инспекцијских мера од стране надзираних субјеката у току редовног и ванредног инспекцијског надзора.**

**За постизање циља овог плана неопходно је стручно усавршавање и едукација грађевинског инспектора присуством на семинарима, радионицама и радним састанцима који буду организовани са тим циљем у планираном периоду.**

**Поред планираних активности које ће се спроводити у складу са овим планом спроводиће се и непланиране активности за које је такође потребно планирати време потребно за њихово спровођење. Непланиране активности подразумевају активности везане за поступање по телефонским позивима, представкама грађана примљених непосредно или путем поште као и активности на основу непосредног запажања инспектора на терену.**

**СПРОВОЂЕЊЕ ЗАКОНА О ПЛАНИРАЊУ И ИЗГРАДЊИ**

**Рок: по потреби**

**Задатак: теренски надзор, сарадња са другим органима**

**Индикатор резултата: број донетих решења, број записника, број донетих решења о дозволи извршења, број покренутих кривичних пријава.**

**СПРОВОЂЕЊЕ ЗАКОНА О ИНСПЕКЦИЈСКОМ НАДЗОРУ**

**Задатак: теренски надзор, контролне листе, процена ризика**

**Индикатор резултата: број контролних листа и записника**

**СПРОВОЂЕЊЕ ЗАКОНА ОДРЖАВАЊУ СТАМБЕНИХ ЗГРАДА**

**Рок: по потреби**

**Задатак: инспекцијски надзор**

**Индикатор резултата: број донетих решења, број записника, број донетих решења о дозволи извршења.**

**АНАЛИЗА ПОДАТАКА О ОБАВЉЕНОМ НАДЗОРУ**

**Рок: континуирано**

**Задатак: обрада података: решења, записника, закључака, кривичних пријава, контролних листа.**

**Индикатор резултата: анализа података на нивоу одељења.**

**ОБУКА, СЕМИНАРИ, ОСПОСОБЉАВАЊЕ, ЕДУКАЦИЈЕ**

**Рок: континуирано,**

**Задатак: планирање,**

**Индикатор резултата: анализа паодатака на нивоу одељења.**

1. ***Прописи које примењује грађевинска инспекција***

* **Закон** **о планирању и изградњи**  **(“Сл. гласник РС” бр. 72/2009, 81/2009 – испр.,64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019-др.закон, 09/2020, 52/2021 и 62/2023)**
* **Закон о инспекцијском надзору (“Сл.гласник РС” бр. 36/2015, 44/2018-др.закон и 95/2018)**
* **Закон о oзакоњењу објеката („Сл. гласник РС“ бр. 96/2015, 83/2018, 81/2020-УС, 1/2023-УС и 62/2023)**
* **Закон о становању и одржавању зграда (“Сл. гласник РС” 104/2016 и 9/2020 – др. закон)**
* **Закон о општем управном поступку („Сл. гласник РС“ бр. 18/2016 и 95/2018-аутентично тумачење)**
* **Закон о прекршајима ("Сл. Гласник РС", бр. 65/2013, 13/2016 и 98/2016-Одлука УС, 91/2019 и 91/2019 – др.закон и 112/2022 – одлука УС)**
* **Правилник о садржини и начину вођења књиге инспекције, грађевинског дневника и грађевинске књиге („Сл. гласник РС“ бр. 96/2023)**
* **Правилник о изгледу и садржини службеног знака, као и поступак затварања градилишта („Сл. гласник РС“ бр. 97/2023)**
* **Правилник о класификацији објеката („Сл. гласник РС“ бр. 22/2015)**
* **Правилник о објектима на које се не примењују поједине одредбе закона о планирању и изградњи („Сл. гласник РС“ бр. 96/2023)**
* **Правилник о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму, садржају и контроли техничке документације која се прилаже уз захтев и поступку који надлежни орган спроводи („Сл. гласник РС“ бр. 16/2024)**
* **Правилник о изгледу, садржини и месту постављања градилишне табле („Сл. гласник РС“ бр. 97/2023)**
* **Правилник о поступку спровођења обједињене процедуре електронским путем („Сл. гласник РС“ бр. 96/2023)**
* **Правилник о садржини и начину вођења стручног надзора ("Сл.гласник РС", бр.22/2015 и 24/2017),**

1. ***Праћење стања у области грађевинског инспекцијског надзора***

**Овај посао подразумева прикупљање и анализу података добијених из контролних листа из ове области и другим методама истраживања јавног мнења (анкетирање лица, мишљења са трибина, семинара и других едукативних скупова, састанака са пројектантским и извођачким организацијама у циљу упознавања јавности са прописима из ове области, иницирања њихових измена и допуна и друге послове према члану 8. Закона о инспекцијском надзору и на основу вођене евиденције о инспекцијском надзору сходно члану 43 истог закона.**

1. ***Превентивно деловање грађевинске инспекције***

**Превентивно деловање је један од начина остваривања циља инспекцијског надзора. Овај вид деловања биће остварен кроз јавност у раду а нарочито благовременим упознавањем надзираних субјеката са прописима и изменама и допунама прописа из ове области којих су дужни да се придржавају у обављању својих послова и деловања, пружањем стручне и саветодавне подршке надзираним субјектима, саветодавним посетама, јавним трибинама, састанцима са надзираним субјектима и кроз друге видове овог деловања сходно члану 13. Закона о инспекцијском надзору и предузимањем превентивних мера у складу са чланом 25. истог закона и члану 175. Закона о планиарњу и изградњи..**

1. ***Процена ризика у надзору грађевинске инспекције***

**а) Критичан ризик - у случајевима грађења објеката без грађевинске дозволе**

**б) Висок ризик - у случајевима грађења објеката без грађевинске дозволе и грађења објеката и извођења радова без решења из члана 145. Закона о планирању и изградњи и рушењу објеката без дозволе за рушење у и случајевима настављања радова након доношења решења о обустави грађења,**

**в) Средњи ризик – грађење објеката и извођења радова без решења из члана 145. Закона о планирању и изградњи и рушење објеката без дозволе за рушење,**

**г) Низак ризик – одржавање објеката са већим оштећењима и коришћење објеката без употребне дозволе и**

**д) Незнатан ризик – одржавање објеката са незнатним оштећењима.**

**Критеријуми и начин утврђивања ризика садржан је у контролним листама које користи грађевинска инспекција Општинске управе Општине Нова Црња које су објављене на сајту Општине Нова Црња** [www.sonovacrnja.org.rs](http://www.krupanj.org.rs/)

1. **Учесталост вршења грађевинског инспекцијског надзора**

**Овај сегмент инспекцијског надзора дефинисан је посебним законом, Законом о планирању и изградњи (члан 175. став 3.) кроз обавезу грађевинског инспектора да је у вршењу инспекцијског надзора дужан да обавзно изврши два инспекцијска надзора и то приликом добијања обавештења надлежног органа о пријави темеља и по завршетку објекта у конструктивном смислу што не значи да грађевински инспектор неће према расположивом времену моћи да изврши и више од ова два обавезна инспекцијска надзора.**

1. ***Остали планиарни послови***

**Како је Законом о инспекцијском надзору и у складу са овим законом урађеним планом прописано односно предвиђено да се годишњи план рада спроводи кроз оперативне (полугодишње, тромесечне и месечне) планове инспекцијског надзора то се у 2025. години планира доношење ових планова а исто тако и израда потребних извештаја о раду у складу са законом и налозима овлашћених лица у Општинској управи Општине Нова Црња .**

**У оквиру редовног обављања послова ове инспекције неопходно се планира и време за израду извештаја о раду за 2024. годину.**

**Напомена:**

**Одељење за привреду и локално економски развој – Грађевинска инспекција општине Нова Црња задржава право измене и допуне Годишњег плана инспекцијског надзора за 2025. годину.**

**Годишњи план инспекцијског надзора за 2025, годину ће се редовно ажурирати, анализирати и контролисати у складу са потребама.**

***ЗАВРШНИ ДЕО ПЛАНА***

**План рада грађевинске инспекције за 2025. годину након усвајања на начин прописан Законом o инспекцијском надзору биће објављен на интернет страници-сајту општине Нова Црња** [**www.sonovacrnja.org.rs**](http://www.sonovacrnja.org.rs)**.**

**Нова Црња**

**28.11.2024.год.**

**Грађевински инспектор**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Дипл.инж.грађ. Нада Шпириданов**